P. ĠUŻEPPI DELIA S.J. Wara l-Verġni Marija Santissima Omm Alla, u wara Sant' Antnin ta' Padova, instab li San Nikola ta' Bari huwa l-iżjed qaddis meqjum madwar id-dinja. Fil-fatt id-devozzjoni lejh għadha ħajja anke Ilumu f'Malta l-qima lejn il-kbir Isqof waslet ukoll u xhieda ħajja ta' dan hu t-tempju monumentali dedikat lilu fis-Siġġiewi. Is-Siġgiwin li għal qalbhom għandhom lil dan il-qaddis missier u Patrun Ħarries tal-post, iħobbuh b'imħabba kbira. Is-Siġġiewi u San Nikola sar ħaġa waħda u ma jifridhom la ż-żmien u lanqas il-qawwa li tista' forsi titnissel b'ħidma tal-prinċep tad-dlamijiet. Ir-rabta ta' bejniethom hija xi ħaġa kbira. Għalhekk ma jistax jonqos li poeta iben is-Siġġiewi ma jiktibx poeżiji mill-isbaħ lil dan il-qaddis kbir tal-knisja. Fil-fatt il-poeta Ġiżwita Ġużeppi Delia kiteb għadd. sabiħ ta' poeżiji li fihom ittratta lil San Nikola. Nibda biex nirreferi għall-Innu lil San Nikola ta' Bari li jifforma l-isbaħ poeżija li l-poeta kiteb lill-qaddis Patrun ta' belttwelidu. hawnhekk għandna innu ħiereġ mill-qalb tassew li jirrifletti mhux biss l- imħabba tal-poeta lejn il-qaddis imma l- imħabba tal-poplu tas-Siġġiewi lejn il-Pa- trun tagħhom ilkoll. Il-poeżija tibda hekk: ''Missier tagħna, għażiż Nikola Fl-art fis-sema qaddis kbir, ieħ u qima ntuk irridu Ghax jistħoqqlok kull tifħir. Inti l-Anġlu ta' ħajjitna Inti d-dawl u l-qawwa tagħna Fit-tiġrib li jdallam fuqna inti dejjem waqaft magħna. ' Hija din poeżija-innu mill-isbaħ; damma ħierġa mill-qalb, li tassew hi xhieda tal-kult eżistenti u anke tal-ġibda ta' l-għaġeb kif ukoll tar-rabta singulari u dejjiema tas- Siġġiwin lejn il-Patrun għażiż. Fil-poeżija għandna wkoll taghrif bijografiku dwar il- ħajja tal-qaddis San Nikola. Naraw li Nikola kien ħabib tal-fqar, għajnuna ta' l-imsejkna u anke difensur tal-batuti. Dawn. kollha juru l-qdusija kbira ta' San Nikola. Il-poeta jagħmel invokazzjoni lil San Nikola u jitolbu garanzija tal-ħarsien Tifħir lil San Nikola fil-Poeżija qaddis tiegħu mis-sema fuq il-poplu tiegħu maħbub. Nikola kien il-qaddis magħżul minn Alla biex permezz tiegħu jerġa' jfakkarna fil-qawwa tiegħu li dehret fuq l-art permezz ta' Kristu, l-Iben tiegħu. Nikola mela huwa t-Tawmaturgu li jfejjaq u jagħmel il-mirakli bil-qawwa t' Alla. Poeżija oħra xejn inqas sabiħa li harġet mill- qalb tal-poeta Delia hija 'Tifħir lil San Nikola'. Għaldarb' oħra naraw il-kobor tal- qaddis ippersonifikat. Juri l-imħabba tiegħu lejh kif ukoll jurih li qatt ma jinsieh, hu li hu l-Patrun ta' raħal twelidu, is-Siġġiewi; Inħobbok f'nofs ix-xitwa bil-ksieħ tiegħek Jum hieni mbierek ta'Diċembru ħlejju Iktar inħobbok mill-jiem safja, mżejna bix-xemx ta' Mejjul Qatt le ma nsejtek, għalkemm fuqi gerrbu Bit-taqlib tagħhom ħafna snin u ġrajja Dejjem bqajt f'qalbi, jum ta' sliem, ta' barka, l-eġħżeż f'dil-ħajjal Dejjem stennejtek, dejje, ħlomtok jiena u xtaqtek tisbaħ mżejjen kollok dija Qatt it-tifkira tiegħek, qatt minn moħħi ma ntfiet ġo fijal' Il-poeta kontinwament juri mħabbtu lejn San Nikola u jitkellem miegħu bħallikieku qed jitkellem ma' ħabib tal-qalb; kollokju sabiħ li jikxef il-qiegħ ta' qalb il-poeta. Delia jinqeda bil-poeżija, u għaliex huwa ġenwin fil-poeżija uoriġinali fil-versi tiegħu, għandu l-kapaċità li jesprimi sewwa lilu nnifsu b'tali mod li jurina li dak li qiegħed jikteb, jiktbu ghax iħossu. Poeżija oħra sabiħa dwar San Nikola hija dik li ġġib l-isem L-Għanja ta' Qalbi lil Nikola'. Għal darba ohra naraw lil Delia fil- qofol tal-poeżija tiegħu ifaħhar u jgħanni għana ħlejju lil kbir qaddis tiegħu. Il-poeżija għalih żgur li hija l-aħjar mod kif għandu jesprimi ruħu imħabbtu kbira; Nixtieq kieku kelli ta' l-anġli tas-sema Il-qawwa u l-ħlewwa u l-benna tal-kliem Biex lilek Nikola, f'dal-jum li hu tiegħek Ninsiġlek din l-għanja ta' ġieħ u ta' sliem. Kull sena din l-għanja weħidha tfur fija Kif jixref Diċembru fuq wiċċ is-smewiet bħal warda li tbexxaq, li tiftaħ, li tfewwaħ Fid-dħul tar-Rebbiegħa mal-ewwel żiffiet. Mela l-poeta jurina li lil San Nikola jħobbu u jiftakar fih bla ma jrid għax waħidha titnissel fih u toħroġ waħidha l-għanja lil dan il-Patrun għażiż u qaddis. Juri wkoll kif minkejja li s-snin għaddew bil-bosta u ż- żmien għadd iħaffef, l-għanja ġo fih qatt ma siktet. f'qalb il-poeta. Poeżija oħra jisimha ''L-Għanja tat-tfal lil Nikol Imqaddes'. Ta' min hawnhekk is- emmi li San Nikola huwa wkoll patrun tat- tfal. F'dinl-għanja b'versi mexxejja għandna għall-darba oħra l-espressjoni tat-tfal Siġġiwin lejn il-Qaddis maħbub tagħhom. 'U mal-ward li jrid ifisser Ta' mħabbitna għalik in-nar It-talb tagħna rridu ninsġu Bi dmugħ qalbna kollha mrar. ' San Nikola huwa l-Patrun ta' bosta, fosthom it-tfal li tant kienu għeżież għalih. Huwa wkoll Patrun tal-għarajjes u anke ta' bosta pajjiżi u istituzzjonijiet. Nikola huwa l- qaddis ideali tad-dinja Nisranija; il-qaddis popolari meqjum minn kulħadd, Patrun ta' bosta. Meta Toħlom il-Qalb', Ġużeppi Delia SJ